苹果公司

蘋果公司（英語：Apple Inc.），原來謳作蘋果電腦公司(英語：Apple Computer, Inc.），是總部設來美國加利福尼亞州庫比蒂諾个一隻頂頂有名个跨國科技公司，搭亞馬孫、谷歌、微軟、Meta並列是世界五大科技巨擘。佢个業務包括設計、研發搭消費電子、電腦軟件、在線服務搭個人電腦。佢个創始人是史蒂文·喬布斯、史蒂夫·沃茲尼亞克搭羅納德·韋恩。瑲朞个首席總裁是提姆·庫克。
缩略图|蘋果總部蘋果公園个鳥瞰圖
箇公司頂出名个產品有iPhone智能手機、iPad平板電腦、Mac麥金塔個人電腦、iPod音樂播放器、Apple Watch智能手錶、Apple Vision Pro混合現實頭帶設備、 Apple TV媒體播放器 、AirPods無線耳機搭HomePod智能音箱；研發出macOS、iOS、iPadOS、watchOS、tvOS搭visionOS六大操作系統，還有iTunes播放器、Safari瀏覽器 、Shazam音樂識別，iLife搭iWork創意搭生產力套裝，搭Final Cut Pro、Logic Pro和Xcode各許專業軟件；在線服務還有iTunes商店、iOS應用商店、Mac應用商店、Apple Music、Apple TV+、iMessage和iCloud。佢還有一系列服務，包括Apple Store、Genius Bar、AppleCare、Apple Pay、Apple Pay Cash搭Apple Card各許。

 產品系列 

 麥金塔（Mac） 
缩略图|喬布斯揢牢Macbook Air个照片
瑲朞來賣个麥金塔電腦有：

 Macbook Air：超薄筆記簿電腦
 Macbook Pro：專業筆記簿電腦
 Mac Mini：迷你台式電腦
 iMac：一體電腦
 iMac Pro：專業一體電腦
 Mac Pro 工作站台式電腦
 Mac Studio 工作站台式電腦

 iPhone 
缩略图|蘋果iPhone 7搭7 Plus个照片
頭一代在2007年1月9號發表，箇系列是蘋果公司銷量頂多个產品。

2023年9月13號，蘋果公司出台爻四款新設備：iPhone 15、iPhone 15 Plus、iPhone 15 Pro搭iPhone 15 Pro Max。全系列都採用靈動島設計。箇裡頭，iPhone 15、iPhone 15 Plus搭載iPhone 14 Pro 搭 iPhone 14 Pro Max上頭用過爻个 A16 仿生芯片，iPhone 15 Pro搭iPhone 15 Pro Max搭載頂新个 A17 Pro 芯片。

 Apple Vision Pro 
缩略图|戴牢Vision Pro个人
2023年6月6號在蘋果WWDC23上頭發表，瑲朞只在美國有扗賣，是蘋果公司第一隻MR混合現實設備，運行Vision OS，搭配M2搭專門處理攝像頭、傳感器搭麥克風輸入个R1芯片。

 iPad 
缩略图|iPad搭配地球壁紙
蘋果公司个平板電腦系列，頭一代在2010年4月3號發表。2019年之前搭有IOS系統，之後換成爻iPad OS系統。瑲朞頂新个版本首發爻M4芯片。

 Apple Watch 
缩略图|蘋果手錶繞在iPhone 13 Pro手機上頭
蘋果公司个智慧手錶系列，在2014年發表頭一代。

到2023年，攏共出來14款Apple Watch，分別是：Apple Watch (第一代)、Series 1、Series 2、Series 3、Series 4、Series 5、SE、Series 6、Series 7、Series 8、Series 9、SE 2、Ultra搭Ultra 2。

参见
苹果公司个网站

Category:美国个公司
Category:苹果公司